Ηλίας Κοτέας

Ο Ηλίας Κοτέας (Elias Koteas, Μόντρεαλ, Καναδάς, 11 Μαρτίου 1961 –) είναι Καναδός ηθοποιός ελληνικής καταγωγής.

Βιογραφία
Ο Κοτέας γεννήθηκε στο Μόντρεαλ από Έλληνες γονείς που είχαν μεταναστεύσει στον Καναδά από την Ηλεία. Ο πατέρας του εργαζόταν ως μηχανικός στους  Καναδικούς Σιδηροδρόμους και η μητέρα του εργαζόταν ως καπελού, ο ίδιος δε σκόπευε να γίνει αρχιτέκτονας.  Όμως το 1981 εγκατέλειψε τις σπουδές του στο Vanier College του  Μόντρεαλ και μετακόμισε στη Νέα Υόρκη για να σπουδάσει υποκριτική στην Αμερικανική Ακαδημία Δραματικών Τεχνών, από την οποία αποφοίτησε το 1983 και ταυτόχρονα παρακολουθούσε μαθήματα από την Έλεν Μπέρστιν και τον Πίτερ Μάστερσον στο Actor's Studio.

Το 1988 ενσάρκωσε τον Ωνάση σε νεαρή ηλικία στην τηλεοπτική ταινία Ωνάσης, ο θρύλος με τον Ραούλ Τζούλια να ερμηνεύει τον Ωνάση στην ωριμότητά του.

Από το 1985, έχει εμφανιστεί σε περισσότερες από 60 ταινίες, σε κάποιες δε από αυτές είχε τον πρωταγωνιστικό ρόλο. Έχει παίξει στην πολυβραβευμένη ταινία Η λεπτή κόκκινη γραμμή (1998) του Τέρενς Μάλικ. Για την ερμηνεία του στην ταινία Αραράτ (2002), του Ατόμ Εγκογιάν, κέρδισε το βραβείο Τζίνι (καναδικά Όσκαρ) Β' Ανδρικού ρόλου. Έχει εμφανιστεί στη  βραβευμένη με Όσκαρ Απίστευτη Ιστορία του Μπέντζαμιν Μπάτον (2008) σε σκηνοθεσία Ντέιβιντ Φίντσερ όπως επίσης σε πολλές περιπέτειες και αστυνομικά θρίλερ.

Έκανε γκεστ-σταρ εμφανίσεις σε επιτυχημένα σίριαλ της αμερικανικής τηλεόρασης όπως Οι Σοπράνος (2002, στον 4ο κύκλο, στο ρόλο του Ντόμινικ Παλλαντίνο),  Ιατρικές Υποθέσεις (2006, στο ρόλο του άνδρα που πυροβόλησε τον Δρ. Χάουζ στο τελευταίο επεισόδιο του 2ου κύκλου της σειράς) και CSI: Νέα Υόρκη (2008, στο ρόλο του Τζο, ληστή τραπεζών, σε 2 επεισόδια του 4ου και 5ου κύκλου). Από το 2013 έως το 2017 υποδύθηκε στη σειρά Chicago Fire  τον ρόλο του ντετέκτιβ Άλβιν Ολίνσκυ, ρόλο που επανέλαβε στη σειρά Chicago Justice το 2017, στη σειρά Chicago Med από το 2016 έως το 2018 και στο Αστυνομικό τμήμα Σικάγου από το 2014 έως το 2018.

Φιλμογραφία
 Έτος Ταινία Σημειώσεις1985  Κάποια μαγικά Χριστούγεννα 1987  Ένας απίστευτος έρωτας 1987  Πέτρινοι κήποι  σκηνοθεσία Φράνσις Φορντ Κόπολα1988  Τάκερ: Ο άνθρωπος και το όνειρό του  σκηνοθεσία Φράνσις Φορντ Κόπολα1988  Full Moon in Blue Water 1988  Μάλαρεκ, ο ασυμβίβαστος ρεπόρτερ βραβεία Τζίνι - υποψηφιότητα Α' ανδρικού ρόλου1989  Κόκκινο σαν αίμα 1989  Friends, Lovers, & Lunatics  1990  Χελώνες Νίντζα εν δράσει στο ρόλο του Κέισι Τζόουνς1990  Backstreet Dreams 1990  Ώρες αγωνίας 1990  Κοίτα ποιος άλλος μιλάει 1990  Ένα αγγελούδι για όλες τις δουλειές 1991  Ο ασφαλιστής  σκηνοθεσία Ατόμ Εγκογιάν1992  Chain of Desire 1993  Χελωνονιντζάκια 3: πολεμιστές στην Ιαπωνία στο ρόλο του Κέισι Τζόουνς1993  Αντιμέτωποι με το χρόνο  1994  Exotica    βραβεία Τζίνι - υποψηφιότητα Α' ανδρικού ρόλου, σκηνοθεσία Ατόμ Εγκογιάν1994  Όνειρα γυναικών1995  Άγγελοι του σκότους 1995  Στο στόχαστρο του εγκλήματος 1996  Crash  σκηνοθεσία Ντέιβιντ Κρόνενμπεργκ1996  Hit Me 1997  Γκάτακα  1998  Το άγγιγμα του κακού 1998  Μαθήματα φόβου 1998  Η φωνή της καρδιάς 1998  Η λεπτή κόκκινη γραμμή  στο ρόλο του λοχαγού Τζέιμς Στάρος, σκηνοθεσία Τέρενς Μάλικ1998  Το διαζύγιο 2000  Dancing at the Blue Iguana  σκηνοθεσία Μάικλ Ράντφορντ2000  Λουλούδια του πολέμου 2000  Χαμένες ψυχές 2001  Νοβοκαΐνη   2002  Θανάσιμη καταδίωξη 2002  Αραράτ  βραβείο Τζίνι Β' ανδρικού ρόλου, σκηνοθεσία Ατόμ Εγκογιάν2002  Σιμόν   σκηνοθεσία Άντριου Νίκολ2005  Το παιχνίδι που άφησε εποχή 2006  Από τα μεσάνυχτα ως την αυγή 2007  Zodiac  σκηνοθεσία Ντέιβιντ Φίντσερ 2007  Ο εκτελεστής 2007  Αντιμέτωπος με το θάνατο 2007  Η εξαφανισμένη 2008  Δυο έρωτες 2008  Dark Streets 2008  Η απίστευτη ιστορία του Μπέντζαμιν Μπάτον   σκηνοθεσία Ντέιβιντ Φίντσερ2009  Οι φωνές των νεκρών 2009  ο εκτελεστής της βροχής 2009  Ήρωας κατά... φαντασίαν 2009  Επαφή τέταρτου τύπου 2010  Ο δολοφόνος μέσα μου σκηνοθεσία Μάικλ Γουίντερμποτομ2010  3 Backyards 2010  Το νησί των καταραμένων  σκηνοθεσία Μάρτιν Σκορσέζε2010  My Own Love Song 2010  Die 2010  Άσε το κακό να μπει 2011  Winnie βραβεία Τζίνι - υποψηφιότητα Β' ανδρικού ρόλου2011  Το σπίτι των ονείρων 2011  A Very Harold & Kumar Christmas  2013  Οι τελευταίες μέρες στον Άρη Charles Brunel 2013  Η συμμορία των μάγων 2013  Τα δεσμά του διαβόλου  σκηνοθεσία Ατόμ Εγκογιάν2013 Jake Squared  βραβείο καλύτερου ηθοποιού στο «Big Apple Film Festival» και στο «Phoenix Film Festival»2017 My Days of Mercy 

Παραπομπές

 Εξωτερικοί σύνδεσμοι 


Κατηγορία:Καναδοί ελληνικής καταγωγής
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης